Case ID: 1103415
Sentence 36: Belə ki, bu istiqamətdə “hədəf” seçdikləri kursant yoldaşları Məhəmməd Haşımovun fiziki və xarakterinin zəifliyindən sui-istifadə edərək sonuncunu özlərinə tabe etmiş, mütəmadi olaraq aşkar şəkildə yataqxana və tədris otaqlarında müxtəlif üsullarla ona qarşı mənəvi və fiziki təzyiqlər göstərmiş,ləyaqətini alçaldıcı və qeyri-insani formada onunla rəftar edərək şəxsi işlərini və məişət problemlərini ona gördürmüşlər.Yuxarıda göstərilənlərə əsasən DİN-in xx.xx.2019-cu il tarixli Ə657-001-19 nömrəli əmri ilə kursant İddiaçı “Azərbaycan Respublikasının daxili işlər orqanlarında xidmət keçmə haqqında Əsasnamə”nin 135-ci maddəsinin 9-cu bəndinə əsasən daxili işlər orqanlarında xidmətdən xaric edilmiş, həmin tarixdə bu barədə məlumatlandırılmışdır.Azərbaycan Respublikası İnzibati Prosessual Məcəlləsinin 38.1-ci maddəsində mübahisələndirmə haqqında iddia inzibati aktın təqdim (elan) olunduğu vaxtdan, şikayət instansiyasına şikayət verildiyi hallarda isə şikayətə dair qəbul olunan inzibati aktın təqdim olunduğu vaxtdan 30 gün müddətində qaldırıla bilməsi göstərilmişdir.Göstərilənlərdən məlum olur ki, İddiaçı iddia müddətini ötürməklə 2 aydansonra qaldırdığı iddiasında göstərdiklərinin heç bir hüquqi əsası yoxdur.Məlumat üçün bildirilir ki, xidməti təhqiqat prosesində izahatları alınan kursantlara hər hansı formada təzyiq göstərilməmişdir.